Na temelju članka 5., stavka 8. Pravilnika o provedbi postupaka jednostavne nabave u Općini Ferdinandovac (KLASA: 406-01/18-01/40, URBROJ: 2137/15-18-1 od 12. lipnja 2018.) i članka 31. Statuta Općine Ferdinandovac („Službeni glasnik Koprivničko-križevačke županije“ broj 6/13, 1/18. i 5/20), Općinsko vijeće Općine Ferdinandovac na 38. sjednici održanoj 16. studenog 2020. donio je

**O D L U K U**

**o odabiru najpovoljnije ponude u predmetu jednostavne nabave**

**mobilnog reciklažnog dvorišta**

 **evidencijski broj nabave: 15/20**

I.

 U provedenom postupku jednostavne nabave u predmetu nabave mobilnog reciklažnog dvorišta**, evidencijski broj nabave: 15/20,** odabire se kao najpovoljnija ponuda ponuditelja **- HADO TECHNIK d.o.o., IX. Podbrežje 5, 10 000 Zagreb, OIB: 99368838091, oznaka ponude: 133-20, od 03.11.2020. godine.**

Ponuđeni iznos cijene Ponude iz stavka 1. ove točke iznosi:

 75.900,00 (bez PDV-a)

 PDV (25%) 18.975,00 kuna

 **Ukupna cijena Ponude (sa PDV-om) iznosi 94.875,00 kuna.**

II.

 Naručitelj će sa odabranim Ponuditeljem iz točke I. ove Odluke za nabavu robe iz točke I. ove Odluke sklopiti ugovor o nabavi.

III.

 Ova Odluka dostavlja se zajedno sa Zapisnikom o otvaranju, pregledu, ocjeni i rangiranju ponuda ponuditeljima koji su dostavili ponudu na dokaziv način.

O b r a z l o ž e n j e

 Naručitelj – Općina Ferdinandovac, Trg slobode 28, OIB: 49223263989 je sukladno članku 5. Pravilnika o provedbi postupaka jednostavne nabave u Općini Ferdinandovac (KLASA: 406-01/18-01/40, URBROJ: 2137/15-18-1 od 12. lipnja 2018.) proveo postupak jednostavne nabave mobilnog reciklažnog dvorišta, evidencijski broj nabave: 15/20.

 Postupak jednostavne nabave proveden je ograničenim prikupljanjem ponuda - slanjem Poziva na dostavu ponuda na adrese 3 (tri) gospodarska subjekta po izboru Naručitelja. Pozivi za dostavu ponuda dostavljeni su na e-mail adrese sljedeća 3 (tri) gospodarska subjekta:

 1. HADO TECHNIK d.o.o., IX. Podbrežje 5, 10 000 Zagreb, OIB: 99368838091,

 e-mail: hadotechnik@gmail.com ,

 - poziv dostavljen e-mailom gospodarskom subjektu dana 30. listopada 2020.,

 2. TECHNO WIN d.o.o., Jamnica Pisarovinska 12, 10451 Pisarovina, OIB:03892414675, e-mail: info@techno-win.hr ,

 - poziv dostavljen e-mailom gospodarskom subjektu dana 30. listopada 2020.,

 3. ECO SOLUTIONS d.o.o., Prisavlje 2, 10 000 Zagreb,OIB: 68538090291,

 e-mail: info@ecosolutions.hr ,

 - poziv dostavljen e-mailom gospodarskom subjektu dana 30. listopada 2020.

 Krajnji rok za dostavu ponuda svih ponuditelja, sukladno Pozivu za dostavu ponuda bio je 09. studenog 2020. do 11,00 sati.

 U roku za dostavu ponuda pristigle su ponude ponuditelja TECHNO WIN d.o.o., Jamnica Pisarovinska 12, 10451 Pisarovina, OIB:03892414675, te ponuda ponuditelja HADO TECHNIK d.o.o., IX. Podbrežje 5, 10 000 Zagreb, OIB: 99368838091. Gospodarski subjekt ECO SOLUTIONS d.o.o., Prisavlje 2, 10 000 Zagreb,OIB: 68538090291, nije dostavio ponudu.

 Nakon otvaranja, pregleda i ocjene dostavljene ponude, stručno povjerenstvo utvrdilo je da ponuda ponuditelja TECHNO WIN d.o.o., Jamnica Pisarovinska 12, 10451 Pisarovina, OIB:03892414675, s ponuđenim iznosom ponude od 79.390,00 kuna (bez PDV-a), odnosno 99.237,50 kuna (s PDV-om) nije valjana jer ne udovoljava svim kriterijima za kvalitativni odabir gospodarskog subjekta. Ponuda ponuditelja HADO TECHNIK d.o.o., IX. Podbrežje 5, 10 000 Zagreb, OIB: 99368838091, oznaka ponude: 133-20, od 03.11.2020. godine s ponuđenim iznosom ponude od 75.900,00 kuna (bez PDV-a), odnosno 94.875,00 kuna (s PDV-om) valjana je i prihvatljiva jer sadrži sve propisane dijelove i ispunjava sve formalne uvjete propisane Pozivom za dostavu ponuda.

 O pregledu i ocjeni dostavljenih ponuda sastavljen je Zapisnik o otvaranju, pregledu, ocjeni i rangiranju ponuda koji se prilaže ovoj Odluci.

 Kako je ponuda ponuditelja HADO TECHNIK d.o.o., IX. Podbrežje 5, 10 000 Zagreb, OIB: 99368838091, oznaka ponude: 133-20, od 03.11.2020. godine s ponuđenim iznosom ponude od 75.900,00 kuna (bez PDV-a), odnosno 94.875,00 kuna (s PDV-om) jedina valjana i prihvatljiva ponuda (jer udovoljava svim uvjetima Poziva za dostavu ponuda) Odlučeno je kao u izreci ove Odluke.

UPUTA O PRAVNOM LIJEKU:

Protiv ove Odluke ne može se izjaviti žalba, već radi zaštite svojih prava ponuditelj koji je sudjelovao u postupku nadmetanja može pokrenuti upravni spor.

OPĆINSKO VIJEĆE OPĆINE FERDINANDOVAC

KLASA: 406-01/20-05/07

URBROJ: 2137/15-01-20-11

Ferdinandovac, 16. studenog 2020.

 PREDSJEDNIK:

 **Milan Kolar**

Prilog:

 - Zapisnik o otvaranju, pregledu i ocjeni ponuda.

DOSTAVITI:

1. TECHNO WIN d.o.o., Jamnica Pisarovinska 12, 10451 Pisarovina,

2. HADO TECHNIK d.o.o., IX. Podbrežje 5, 10 000 Zagreb,

3. JUO Općine Ferdinandovac,

4. Oglasna ploča Općine Ferdinandovac,

5. Pismohrana.